‎(ซีรีส์สารคดีจาก NETFLIX)
‎มีข้อกล่าวหามากมายสะพัดไปทั่ว
‎เกี่ยวกับการทุจริตในวงการฟุตบอล
‎มีคนบอกเราเรื่องการทุจริตนี่
‎เราก็เข้ามาดูหลักฐาน
‎แต่การจะได้อะไรที่เจาะจงและลงรายละเอียด
‎ที่สามารถจะเอามาใช้ได้ ‎ในฐานะอัยการต่างหากที่เป็นเรื่องท้าทาย
‎การสืบสวนฟีฟ่าของเอฟบีไอ ‎เริ่มขึ้นก่อนการโหวตที่อื้อฉาวเมื่อปี 2010
‎แต่ในช่วงหนึ่งปีครึ่งที่เปิดการสืบสวน
‎พวกเขารู้อะไรมาน้อยมาก
‎เพราะพวกเขาไม่มีคนคนนี้ ‎ที่บอกได้ว่าเกิดอะไรขึ้น
‎ชัค เบลเซอร์ เขาเป็นคนที่พวกเขาต้องการ
‎ชัคไม่ใช่ผู้แจ้งเหตุ
‎ชัคเป็นอาชญากร ที่ถูกจับได้ว่ากระทำความผิด
‎จึงถูกส่งให้ไปจับอาชญากรคนอื่นๆ
‎และเขายอมตกลงทำเพื่อจะไม่ต้องติดคุก
‎งานส่วนหนึ่งของเขาคือการแฉคนอื่น
‎อีกส่วนหนึ่งคือบอกพวกเขา ‎ว่ามีการประพฤติมิชอบเกิดที่ตรงไหน
‎และควรเพ่งเล็งที่ใคร
‎อย่างที่เราบอกเขา ‎มันไม่ใช่เรื่องที่เขาจะตัดสินใจ
‎ว่าเขาจะไปทำให้ใครเดือดร้อน
‎แต่เป็นการที่เขาต้องเลิกสนใจเรื่องไร้สาระ ‎และพุ่งเป้าไปที่ข้อเท็จจริง
‎คนที่เคยเป็นพันธมิตรในอาชญากรรมของเขา
‎พวกนั้นจะไม่มีสิทธิ์ได้ใช้ชีวิต
‎ในแบบที่พวกเขาคุ้นเคยอีกต่อไป ‎เมื่อเขาออกมาเปิดโปง
‎ผู้แจ้งเหตุไม่ใช่คำที่เหมาะสมแล้ว ‎เพราะเขาเจื้อยแจ้วออกมาหมด
‎เขาทำให้ทุกคนได้เปิดหูเปิดตา ‎ต่อโลกแห่งการทุจริต
‎ที่ไม่เคยคิดเคยฝันมาก่อน
‎พวกเขาบอกว่า "เราจะให้พวงกุญแจกับคุณ"
‎"แค่โยนกุญแจไว้บนโต๊ะ ‎ตอนที่คุณกินมื้อค่ำกับใครสักคน
‎แล้วบทสนทนานั้นจะถูกบันทึกไว้"
‎เขาตอบไปว่า "นั่นมันต่ำช้ามาก ผมจะไม่ทำ"
‎พวกนั้นก็บอกว่า "คุณเบลเซอร์ ‎คุณจะทำตามที่เราบอกคุณ"
‎ลำดับชั้นเป็นตัวกำหนดของเรา ‎ถ้าเราดูที่เอ็กซ์โค
‎ก็เช่นเดียวกับการสืบสวนองค์กรทั้งหลาย
‎เราต้องการตัวที่ใหญ่ที่สุด
‎ผมจะบอกว่าเวลาคนพูดถึง ‎เรื่องที่แตกโพละออกมาในปี 2015
‎ที่จริงคือสิ่งที่เกิดขึ้นในปี 2011 ‎นั่นคือจุดเริ่มต้นของทุกอย่าง
‎(ข่าวฉาวฟีฟ่า ‎คาหนังคาเขา)
‎และผมมีความรู้สึกแบบนี้ ‎ตั้งแต่ปี 2011 ผมรู้ว่าเรากำลังจะชนกำแพง
‎คนต่อไปครับ
‎ฟังนะ ทุกท่าน
‎เราไม่ได้อยู่ในตลาด
‎เราอยู่ที่สำนักงานใหญ่ฟีฟ่า ‎ดังนั้นกรุณาอย่าพูดแทรก
‎ตอนที่ฉันได้รับคำขอ ‎ให้ช่วยฟีฟ่าสร้างโครงการธรรมาภิบาล
‎ที่เข้ายุคเข้าสมัยกับศตวรรษนี้
‎ตอนนั้นฟีฟ่าโดนข่าวแย่ๆ กระหน่ำโจมตี
‎เพราะมีเรื่องอื้อฉาวเกิดขึ้นตามๆ กัน
‎ย้อนหลังไปหลายปี
‎ข้อกล่าวหาเรื่องการทุจริตสะพัดไป ‎เรียกได้ว่าไปทุกที่
‎แจ็ค วอร์เนอร์ผู้เป็นต้นตอ ‎ของข้อกล่าวหาสินบนลาออกแล้ว
‎มีข่าวฉาวเรื่องการทุจริตมากมาย
‎แค่ข้อกล่าวหาบางข้อก็น่าตกตะลึงแล้ว
‎ตอนนั้นเซปป์ แบลตเตอร์ตัดสินใจว่า
‎เขาต้องทำอะไรสักอย่าง ‎เพื่อให้ได้พาดหัวข่าวที่ดีกลับมา
‎ตอนนี้เรากำลังเข้าสู่ยุคใหม่ของฟีฟ่าที่โปร่งใส
‎ไม่อดทนต่อการทุจริต เพื่อทุกคน
‎มันมีความจริงจัง
‎และมีการนำเสนอออกมาแบบนั้น ‎ว่ามันจะต้องหยุดเดี๋ยวนี้ "พอแล้ว"
‎"คุณต้องบอกเราว่าเราต้องทำอะไร
‎เพื่อให้แน่ใจว่าเราจะกอบกู้ชื่อเสียงกลับมาได้
‎และหลุดจากสถานการณ์นี้"
‎มีความเป็นไปได้ที่คณะกรรมการจริยธรรมชุดใหม่
‎จะเริ่มการสืบสวน ‎หากข้อกล่าวหานั้นๆ มีความน่าเชื่อถือ
‎ฉันคาดหวังเต็มที่ว่า ‎ฟีฟ่ามีความจริงใจที่จะปรับปรุงธรรมาภิบาล
‎แต่ฉันไม่รู้เลยว่าเขาทำตัวสูงส่งขนาดนั้น
‎การประชุมในปี 2011 ‎ที่ผมได้รับเลือกเข้ามาอีกครั้ง
‎มีการตัดสินใจในสามเรื่อง
‎ความโปร่งใสทางการเงิน
‎ปรับปรุงองค์กรคณะกรรมการจริยธรรม
‎และเรื่องที่สามคือการมีธรรมาภิบาลที่ดีขึ้น
‎มันเพียงพอหรือครับ ‎ที่จะควบคุมจากภายในฟีฟ่ากันเอง
‎คุณไม่อยากนำองค์กรอิสระ ‎จากภายนอกเข้ามาช่วยดูแลหรือ
‎เรามีตำแหน่งอิสระอยู่ ‎ตำแหน่งประธานคณะกรรมการที่ผมเพิ่งพูดถึงไป
‎พวกเขาเป็นประธานอิสระ
‎ที่ฟีฟ่าจ่ายเงินให้
‎ก็ต้องเป็นฟีฟ่าจ่ายอยู่แล้วสิ
‎สมัยนี้ในวงการฟุตบอลอาชีพ ‎ไม่มีใครทำงานให้ฟรีหรอก
‎มันเป็นไปไม่ได้
‎คณะกรรมการธรรมาภิบาลอิสระ
‎การประชุมครั้งแรกของเรา ‎คือที่สำนักงานใหญ่ที่ซูริก
‎เป็นที่ที่แปลกมาก
‎ห้องประชุมให้ความรู้สึกอย่างกับหลุมหลบภัย
‎และฉันจำได้ว่าฉันเพิ่งจะนั่งลง
‎ก็ได้ยินเสียงคนสูดหายใจเพราะฉัน… ‎ฉันนั่งตรงที่นั่งของเขา
‎มันไม่ใช่ว่ามีบัลลังก์หรือเก้าอี้ยกสูง
‎หรือมันดูแตกต่างจากเก้าอี้ตัวอื่น ‎แต่มันเป็นที่นั่งที่ไม่มีใครนั่งได้
‎เพราะมันเป็นที่นั่งของเขา
‎มันมีลำดับชั้นที่เข้มงวดมาก
‎คือมีอยู่สองสามคนที่อยู่ระดับท็อปๆ
‎และพวกเขาไม่ค่อยถูกตั้งคำถาม
‎แบลตเตอร์ชอบพูดว่า ‎"เราจัดการกันเองในครอบครัวฟุตบอล"
‎"ไม่ใช่ธุระของใคร"
‎"ที่สวิตเซอร์แลนด์ ‎เราเก็บงำเรื่องการเงินเป็นการภายใน"
‎นี่เป็นองค์กรไม่แสวงหาผลกำไร
‎แต่ภาระรับผิดชอบอยู่ไหน ‎อะไรคือสิ่งที่จะหยุดคนสำคัญๆ ไม่กี่คน
‎ที่อยู่ในตำแหน่งสูงๆ ขององค์กรอย่างฟีฟ่า
‎ไม่ให้ขึ้นเงินเดือน ‎หรือจ่ายโบนัสจำนวนมหาศาลให้แก่กัน
‎รู้ไหมเวลาเล่นฟุตบอลอยู่ในสนามมันควบคุมง่าย
‎เพราะเรามีกรรมการ มีกำหนดเวลาเอาไว้
‎และมีขอบเขตชัดเจน
‎แต่พอมาเล่นนอกสนาม
‎เราไม่มีกรรมการ ไม่มีกำหนดเวลา
‎แล้วก็ไม่มีขอบเขต
‎ขอบคุณ ขอบคุณมาก
‎- ขอบคุณ อัลจาซีรา ‎- ขอบคุณมาก
‎ชัคเป็นผู้ให้ความร่วมมือคนแรก
‎แต่หลังจากนั้น ‎เราก็มีพยานที่ให้ความร่วมมือเพิ่มขึ้นหลายคน
‎การคำนวณของเราง่ายมาก ‎เราให้สามล้านดอลลาร์กับบราซิล
‎ให้อาร์เจนตินาไปสาม ‎กับอีกสามให้ประธานคอนเมบอล
‎กับอีกล้านห้าแสนให้ประธานเจ็ดคน
‎- เจ็ดเหรอ ‎- ประธานเจ็ดคน หนึ่งล้านห้าแสน
‎ให้ทำไม
‎เพราะมีประเทศนึงที่เราไม่ให้อะไรเลยไง
‎เพราะเขาซื่อสัตย์
‎ใครจะเจ็บตัวจากข้อตกลงนี้บ้าง
‎ทุกคนเลย เราจะติดคุกกันหมด ทุกคน คุณ ผม
‎แจ็ค วอร์เนอร์อยู่ในสามอันดับแรก
‎ของคนที่พวกเขาอยากได้ตัวมากที่สุด
‎เพราะความสัมพันธ์ของเขากับเบลเซอร์
‎พวกเขาจึงมีหลักฐานการทุจริตจำนวนมหาศาล
‎ที่ลูกชายแจ็ค วอร์เนอร์กระทำ
‎พวกเขาฟอกเงินให้เขาไปทั่วโลก
‎โดยเฉพาะในสหรัฐฯ
‎เราไปที่คอนโดของพวกเขา ‎ตอนนั้นเป็นช่วงเช้าตรู่
‎เรารู้ว่าแจ็ค วอร์เนอร์ ‎จะอยู่ในประเทศในช่วงนั้น
‎เราปลุกพวกเขา จับกุมพวกเขา
‎และขณะที่เจ้าหน้าที่เอฟบีไอ ‎ใส่กุญแจมือลูกชายเขา
‎พวกเขาพูดกับเขาว่า "ฟังนะแจ็ค
‎นี่เป็นโอกาสที่คุณสามารถช่วยให้ลูกชายรอดได้"
‎ตอนนั้นเขาเป็นข้าราชการระดับสูงในตรินิแดด
‎พวกเขาไม่สามารถจับกุมเขาได้
‎โดยไม่ได้รับอนุญาตจากทางการทูต ‎ซึ่งพวกเขาไม่มี
‎เขามองตาพวกเขา และอวยพรให้ลูกๆ โชคดี
‎และหวังว่าลูกๆ จะได้ทนายที่ดี ‎เขาจะไม่ช่วยใครทำอะไรทั้งนั้น
‎(ลูกชายแจ็ค วอร์เนอร์ ‎ดาร์ยัน วอร์เนอร์)
‎(ลูกชายแจ็ค วอร์เนอร์ ‎ดาร์ริล วอร์เนอร์
‎(อดีตประธานคอนคาแคฟ ‎แจ็ค วอร์เนอร์)
‎ด้วยเหตุนี้ ผมขอเปิดการประชุมฟีฟ่าครั้งที่ 62
‎ปี 2012 ที่บูดาเปสต์
‎- ขอต้อนรับสู่บูดาเปสต์ ขอบคุณ ‎- ขอบคุณ
‎ประธานฟีฟ่าเซปป์ แบลตเตอร์ไปที่นั่น
‎เพื่อบอกเหล่าตัวแทนว่า ‎องค์กรนี้จะเข้าสู่กระบวนการปฏิรูป
‎ปีนี้ ประเทศในอเมริกาเหนือ ‎อเมริกากลาง และแคริบเบียน
‎ซึ่งรวมกันเป็นคอนคาแคฟ
‎มีภารกิจสำคัญในการเลือกประธานคนที่สี่
‎ในประวัติศาสตร์ 49 ปีของสมาพันธ์
‎เจฟฟรีย์ เว็บบ์ นายธนาคารวัย 47 ปี ‎จากหมู่เกาะเคย์แมน
‎เน้นย้ำเรื่องที่เขาใช้รณรงค์หาเสียงในทันที
‎เราไม่ใช่ครอบครัวที่สมบูรณ์แบบ ‎เราเป็นครอบครัวเดียวกัน
‎และทุกครอบครัวก็มีปัญหา เรามีปมปัญหา
‎แล้วเราจะผ่านปัญหาเหล่านั้นไปได้ ‎ด้วยการหาทางแก้
‎คุณรอดมาจากเรื่องอื้อฉาวครั้งใหญ่นี่
‎เรื่องอื้อฉาวเรื่องแล้วเรื่องเล่า
‎และเจฟฟรีย์ เว็บบ์ก็เข้ามา
‎เราต้องปัดเป่าเมฆออกไป ‎และให้แสงส่องเข้ามา
‎เป็นคนมีเสน่ห์ มีเสน่ห์มาก
‎มีความสามารถในการทำให้คลื่นลมหยุดกระเพื่อม
‎และช่วยคอนคาแคฟไว้ให้กลับมาดูดีอีกครั้ง
‎แต่เรามีหน้าที่ที่ต้องทำให้แน่ใจ
‎ว่าอดีตจะไม่ซ้ำรอยอีก
‎เขาถูกฟูมฟักมาอย่างดี
‎เขาได้รับการสนับสนุนตามที่ต้องการจากฟีฟ่า
‎เขารู้ดีว่ากำลังจะเจออะไร
‎เจฟฟ์ เวบบ์ ทันทีที่เขา ‎ปักหลักที่คอนคาแคฟได้มั่นคงแล้ว
‎ก็เริ่มขอสินบนทันที
‎เจฟฟ์อยากได้ 15
‎แล้วก็จบที่ 12
‎ขอต้อนรับ เจฟฟรีย์ เว็บบ์
‎พวกคอนเมบอลได้ไปเท่าไหร่
‎มันจบลงที่สิบ
‎กลายเป็นว่าเจฟฟรีย์ เว็บบ์ก็ทุจริต ‎ไม่ต่างกับแจ็ค วอร์เนอร์ประธานคนก่อน
‎สกปรกไม่ต่างกัน ‎เจฟฟรีย์ เว็บบ์เรียกเงินสิบล้าน 15 ล้าน
‎เขาต้องการสินบนมหาศาล
‎และเราก็ได้แต่งงงวย ที่เห็นคนที่เข้ามารับหน้าที่
‎ก่ออาชญากรรมเสียเอง เราได้แต่ประหลาดใจ
‎แต่ขณะเดียวกันก็ทำให้เราสัมผัสได้ ‎ว่าเรากำลังเจอกับการทุจริตระดับไหน
‎ไม่ต้องสงสัยเลยว่าต้องมีคนที่รู้ดี
‎ว่าสิ่งที่พวกเขาทำมันผิด แต่พวกเขาก็ยังทำ
‎แต่ฉันคิดว่าเมื่อเวลาผ่านไป
‎เส้นแบ่งระหว่างความถูกกับผิดมันก็เลือนรางไป
‎เราจะเจอคนที่มองว่ามันเป็นเหมือน
‎"กฎที่รู้ๆ กัน"
‎ก่อนอื่น อเล็กซานดรา รากีซึ่งนั่งอยู่ขวามือผมนี่
‎จะมาเป็นผู้ชำนาญการ ‎ด้านการตรวจสอบคุณธรรมของที่นี่
‎ตัวการประชุมเองก็เป็นการจัดงานที่แปลกมาก
‎สุรุ่ยสุร่าย ประดับประดาไปด้วย ‎ผู้หญิงสวมชุดกระโปรงยาว
‎ที่ยืนนิ่งๆ ราวกับเป็นรูปปั้น
‎เป็นงานที่ทำให้กระอักกระอ่วนใจมาก
‎แค่ความอู้ฟู่ที่ฟีฟ่ามีนี้
‎ยังคงทำให้ฉันสะดุ้งได้ทุกครั้ง
‎ใครจะไม่ชอบให้วิถีชีวิตแบบนั้นคงอยู่ไปเรื่อยๆ
‎คำถามคือคุณเต็มใจจะทำอะไรบ้าง ‎เพื่อรักษามันเอาไว้
‎(กาฐมาณฑุ เนปาล ปี 2014)
‎สายการบินกาตาร์มีเที่ยวบิน ‎เข้ากาฐมาณฑุวันละสามเที่ยวบิน
‎ผู้โดยสารหลายคน ‎เป็นคนงานชาวเนปาลที่ได้วันหยุด
‎จากงานก่อสร้างที่เกี่ยวข้องกับฟุตบอลโลกที่โดฮา
‎ที่ด้านนอกผู้โดยสารขาเข้า ผู้หญิงคนนี้รอสามีอยู่
‎นี่จะไม่ใช่การกลับมาพบกันที่ชื่นมื่น
‎ตอนที่เขาไปกาตาร์เมื่อหกเดือนก่อน
‎เธอเป็นภรรยาของเขา
‎วันนี้เธอเป็นแม่ม่ายของเขา
‎เพราะมีงานฟุตบอลโลก
‎เหล่าคนงานจึงมีสภาพที่ดีขึ้น
‎ไม่ใช่แค่ในกาตาร์
‎แต่ในประเทศอาหรับทุกประเทศ ‎ต้องขอบคุณฟุตบอลโลก
‎สถานทูตอินเดียและเนปาลคาดว่า
‎คนงานชั่วคราวกว่าพันคน ‎เสียชีวิตไปในช่วงสองปีที่ผ่านมา
‎แต่ฟีฟ่าไม่อาจยอมรับ
‎ความรับผิดชอบในสวัสดิภาพของคนงาน
‎นั่นเป็นเรื่องที่บริษัทการค้า
‎และอุตสาหกรรมต่างๆ ‎ของประเทศอื่นๆ ต้องรับไป
‎เราทำแบบนั้นไม่ได้ ขอบคุณที่ถาม ผมชอบนะ
‎ขอบคุณมาก ขอบคุณ
‎ห้าพันสองร้อย
‎นั่นไม่ใช่จำนวนของแฟนบอล ‎หรือผู้เล่น หรือผู้อุปถัมภ์การจัดงาน
‎ห้าพันสองร้อยคือจำนวนคนงานรวม ‎ที่คาดว่าจะตาย
‎จากการสร้างโครงสร้างพื้นฐาน ‎ให้แก่งานฟุตบอลโลกเมื่อถึงปี 2022
‎ไม่ว่าจะงานใหญ่ไหนๆ ก็ยอมรับไม่ได้
‎ถ้าสร้างขึ้นบนเลือดเนื้อของผู้บริสุทธิ์
‎ก็เท่านี้ ง่ายๆ เท่านี้แหละ
‎แต่ความเข้าใจของโลกภายนอก
‎คือนั่นคือสิ่งที่กำลังเกิดขึ้นที่นี่
‎ซึ่งนั่นเป็นความเข้าใจที่ผิด
‎เริ่มจากโครงการฟุตบอลโลกคือ…
‎ไม่มีการตายและไม่มีผู้เสียชีวิต ‎ที่เกิดในโครงการเหล่านั้น
‎- นั่นเพราะยังไม่มีการสร้างสนามกีฬา ‎- เรากำลังเริ่มสร้างกันอยู่
‎แต่มีคนมากมายตายในโครงการอื่นๆ
‎ซึ่งก็มีขั้นตอนในการแก้ไขเรื่องนั้นอยู่
‎ผมไม่อายที่จะพูดว่าตอนที่เราเริ่มต้น
‎สถานการณ์มันน่ากลัวมาก ง่ายๆ แบบนี้เลย
‎แต่หนึ่งในเป้าหมายหลักของทัวร์นาเมนต์นี้
‎คือการปฏิรูปสภาพการทำงาน ‎และแรงงานในประเทศ
‎เรามีความปรารถนาที่จะแก้ไข ‎เรามีความตั้งใจที่จะแก้ไข
‎ไม่ใช่แค่เพื่อการประชาสัมพันธ์ นั่นคือหัวใจหลัก
‎(พฤศจิกายน 2014 ‎ฟีฟ่าตีพิมพ์สรุปรายงานข้อกล่าวหาต่างๆ)
‎(อันเกี่ยวกับกระบวนการคัดเลือก ‎เจ้าภาพฟุตบอลโลกปี 2018 และ 2022)
‎ตอนที่ฟีฟ่าจัดการสืบสวนขึ้นเอง
‎ซึ่งกระทำโดย ‎ไมเคิล การ์เซีย อดีตอัยการนิวยอร์ก
‎ผู้คนคาดหวังว่าระเบิดลูกใหญ่จะลง
‎แต่พวกเขากลับให้ไฟเขียว ‎ว่าการเสนอตัวของกาตาร์ใสสะอาด
‎คณะกรรมการจริยธรรมของฟีฟ่า ‎เริ่มสืบสวนเรื่องต่างๆ เหล่านี้
‎แต่ตอนนี้ดูจะเกิดการไม่เห็นพ้องต้องกัน ‎ในส่วนของรายงานสรุป
‎ตอนนี้คุณการ์เซียบอกปัดไม่รับผิดชอบรายงานนี้
‎ผมคิดว่าเราไม่อาจยึดถือรายงานนี้จริงจังได้
‎เพราะเรายอมรับไปเมื่อเช้า ‎ตอนที่มันตีพิมพ์ออกมา
‎แล้วจู่ๆ คนที่ทำการสืบสวนเองแท้ๆ ‎กลับมาบอกปัด
‎เพียงแค่ไม่กี่ชั่วโมงหลังรายงานตีพิมพ์ออกมา
‎ไมเคิล การ์เซีย ผู้ที่ใช้เวลาสองปีในการสืบสวน
‎ตีตรารายงานนี้ว่า "ไม่ถูกต้อง" ‎และกล่าวว่าเขาจะอุทธรณ์ต่อฟีฟ่า
‎ท่าทีของผู้บริหารระดับสูง
‎สิ่งที่สถาบันอย่างฟีฟ่าต้องการคือความเป็นผู้นำ
‎ความเป็นผู้นำที่จะส่งสารออกไป ‎ว่ากฎมีผลบังคับใช้กับทุกคน
‎ความเป็นผู้นำที่อยากทำความเข้าใจ ‎และเรียนรู้จากความผิดพลาดหรือพลั้งพลาด
‎ที่คณะกรรมการจริยธรรมชี้ให้เห็น
‎ความเป็นผู้นำแบบนั้น ‎ที่จะทำให้จรรยาบรรณเป็นจริงขึ้นมาได้
‎เพราะการปฏิรูปที่แท้จริง ‎ต้องมาจากการเปลี่ยนวัฒนธรรมขององค์กร
‎ในฐานะคณะกรรมการธรรมาภิบาลอิสระ
‎เรามีข้อเสนอยาวเหยียดที่เราทำขึ้นมา
‎เช่นว่าเงินเดือนควรกำหนดยังไง ‎สมาชิกใหม่ควรเลือกมาอย่างไร
‎ประธานควรจะจำกัดวาระหรืออายุหรือไม่
‎ก็แค่ประเด็นด้านธรรมาภิบาลทั่วไป
‎แต่เรากลับทำได้ไม่ถึงไหน
‎แล้วเราก็ประชุมกันอีก
‎และมีคำแนะนำจากแบลตเตอร์มาอีกครั้ง
‎ว่าให้กลุ่มเริ่มสรุปได้แล้ว
‎ว่ามันจะได้ใช้เงินและเวลาน้อยลง
‎ตอนนั้นฉันจึงถึงบางอ้อว่า ‎นี่เป็นแค่การฟอกตัวเอง แค่การประชาสัมพันธ์
‎ฉันก็เลยออกมา
‎ฉันไม่เคยเจอกับสถานการณ์
‎ที่น่าอดสูอย่างที่เกิดขึ้นนี้มาก่อน
‎(ฤดูร้อนปี 2014)
‎(หนึ่งปีก่อนการเลือกตั้งประธานฟีฟ่าสมัยหน้า)
‎เซปป์ แบลตเตอร์เริ่มถูกความโลภของตัวเอง
‎ความทะเยอทะยาน ‎ที่จะอยู่ในอำนาจต่อไปของเขากลืนกิน
‎เขาตกลงแล้วว่า ‎จะปล่อยตำแหน่งนี้ไว้ให้มิเชล พลาตินี่
‎แต่มีคนมาโน้มน้าวให้เขาเปลี่ยนใจ
‎ถึงจุดหนึ่งเขาก็เริ่มหลงผิด
‎และอยากชนะรางวัลโนเบลสาขาสันติภาพ
‎เขาเริ่มเกิดภาพหลอน
‎ว่าเขาจะเป็นผู้นำสันติภาพมาสู่ตะวันออกกลาง
‎การอยู่ในตำแหน่งนี้มันค่อนข้างบ้า
‎คุณส่งอิทธิพลต่อสิ่งอื่นอย่างยิ่ง ‎เพราะฟุตบอลมันสำคัญมาก
‎ในแง่ที่มันมีความหมายต่อประเทศต่างๆ
‎และมันช่วยให้ประเทศเหล่านั้น ‎ผ่านสิ่งที่ดีและไม่ดีมาได้
‎(รอมัลลอฮ์ ปาเลสไตน์)
‎(พิธีเปิดโรงเรียนฟุตบอลเซปป์ แบลตเตอร์)
‎ฟีฟ่าอยู่เหนือทุกอย่าง
‎ประธานฟีฟ่าอยู่ในกลุ่มเดียวกับ
‎ประมุขของประเทศ
‎ผมคิดว่ามันคือการยอมรับในคุณค่า ‎ไม่ใช่แค่ชื่อผม
‎แต่เป็นการยอมรับในคุณค่าของฟีฟ่า
‎ยอมรับถึงคุณค่าในสิ่งที่ฟีฟ่าทำอยู่ทั่วโลกในขณะนี้
‎ผมว่าไม่มีสักวันเลยที่ผมไม่หยิกตัวเอง
‎และคิดว่า "ไม่ นี่เป็นความฝัน"
‎แบลตเตอร์อาจเป็นคนเดียวที่คิดว่า ‎สิ่งนี้จะคงอยู่ตลอดไป
‎เซปป์ แบลตเตอร์คือหัวเรือใหญ่ ‎และเขามุ่งมั่นที่จะอยู่ในอำนาจต่อไป
‎แบลตเตอร์สัญญาว่ามันจะต่อเนื่อง ‎และเขาจะส่งเงินเพื่อการพัฒนามาเรื่อยๆ
‎ซึ่งก็ไม่ต่างกับการไม่มีการปฏิรูป
‎แบลตเตอร์กลายเป็นฝักใฝ่กับการเมืองภายนอก
‎เกี่ยวกับการที่ฟีฟ่าจะสัมพันธ์กับโลก ‎จะเจริญรุ่งเรืองในโลกอย่างไร
‎นี่คือการจับมือเพื่อสันติภาพ
‎ผมคุยกับนายกรัฐมนตรีเนทันยาฮูแล้ว
‎ว่าจะจัดการแข่งฟุตบอลเพื่อสันติภาพ
‎ในอีกไม่กี่เดือน หรือหนึ่งปี หรือเมื่อไหร่ก็แล้วแต่
‎แต่ความตั้งใจได้เกิดขึ้นแล้ว
‎ระหว่างปาเลสไตน์กับอิสราเอล
‎และเราจะจัดที่ซูริก
‎เขาจะไปที่นั่น
‎และเขาพูดว่าเขาจะจับมือกับทุกคน
‎ระหว่างปี 2011 ถึงปี 2015
‎มันเริ่มจะมากเกินไป
‎ในแง่ของอำนาจทางการเงิน ‎และอำนาจทางการเมือง
‎และนั่นเป็นฝีมือแบลตเตอร์
‎การใช้ชีวิตเหมือนไม่มีอะไรเกิดขึ้น ‎สนับสนุนการปฏิรูป
‎แต่ในขณะเดียวกัน คุณกลับไม่ปฏิรูปตัวเอง
‎พวกเขาแค่พยายาม ‎แขวนภาพวาดบนผนังเพื่อให้ดูดีขึ้น
‎แต่สุดท้ายมันก็เหมือนเดิม
‎ใครก็ไม่สามารถหยุดพวกเขาได้
‎มันจริงที่ว่าเขาเข้าใกล้ดวงอาทิตย์เกินไป
‎จะว่าไปพวกเราเข้าใกล้ดวงอาทิตย์เกินไป
‎และนั่นคือสิ่งที่ทำให้ฟีฟ่าตาย
‎คดีของกระทรวงยุติธรรมที่มีต่อฟีฟ่า ‎กำลังดำเนินไปอย่างลับๆ
‎แต่พวกเขาได้สร้างแรงฉุดที่เหลือเชื่อ ‎พวกเขากำลังสร้างสิ่งที่สุดท้ายแล้วจะกลายเป็น
‎คดีที่แน่นหนาซึ่งแสดงถึงการทุจริตในวงกว้าง
‎ทั่ววงการฟุตบอลในโลก
‎ในจำนวนข้อกล่าวหาสำคัญๆ ที่พวกเขาทำเป็นคดี
‎ก็มีเรื่องเงินสิบล้านดอลลาร์ ‎ที่แอฟริกาใต้จ่ายไปในนามกองทุนคนพลัดถิ่น
‎ให้แก่แจ็ค วอร์เนอร์และชัค เบลเซอร์ ‎มีเอกสารอยู่ พวกเขาพิสูจน์แล้ว
‎พวกเขาเขียนไว้ชัด ‎ในแบบที่ไม่เคยมีใครทำมาก่อน
‎กองทุนคนแอฟริกันพลัดถิ่นจำนวนสิบล้านดอลลาร์
‎แทบจะไม่มีการนำไปใช้เพื่อการใด ‎และไม่เคยมีโครงการใดๆ เกิดขึ้น
‎มันคือสินบนเพื่อโหวตให้แอฟริกาใต้
‎(แอฟริกาใต้)
‎เบลเซอร์ยอมรับผิดข้อนั้น มันอยู่ในเอกสาร
‎ที่ชัค เบลเซอร์เซ็นรับสารภาพไว้
‎แน่นอนว่าแจ็ค วอร์เนอร์ปฏิเสธ ‎และไม่เคยขึ้นสู่ศาล
‎แต่ข้อกล่าวหานั้นมีเขียนไว้
‎อย่างชัดเจนในคำฟ้องของอาชญากรรมนี้
‎และในคำรับสารภาพของชัค เบลเซอร์
‎ตอนที่เบลเซอร์รับสารภาพว่าผิด ‎ในห้องพิจารณาคดีที่ไม่เปิดเผย
‎ผมคิดว่านั่นทำให้ผมเข้าใจขึ้นมา
‎ว่าถ้าเราทำเรื่องนี้แบบเปิดเผย
‎มันจะเป็นช่วงเวลาที่ใหญ่โตมาก
‎ความผิดฐานฉ้อโกงที่เขายอมรับผิด
‎เรารู้ว่าสักวันเราจะสามารถ ‎เขียนเป็นคำฟ้องขึ้นมา
‎และไปจับคนได้
‎(ซูริก สวิตเซอร์แลนด์)
‎(การประชุมฟีฟ่า ‎พฤษภาคม 2015)
‎เจฟฟรีย์ การเลือกตั้งครั้งนี้ ‎จะเป็นอย่างที่เตี๊ยมกันไว้ในวันศุกร์นี้ไหม
‎จะมีการเลือกตั้ง ยังไงก็ต้องมีคนที่ชนะ
‎ซึ่งจะคือเซปป์ แบลตเตอร์ใช่ไหม
‎ผมไม่รู้ คุณบอกผมสิ
‎คุณคือผู้เชี่ยวชาญนี่ ‎ผมคิดว่าการเลือกตั้งเป็นสิ่งที่ดีสำหรับฟีฟ่า
‎ทำไมคุณยังคิดว่า
‎เซปป์ แบลตเตอร์เหมาะสมกับฟุตบอล ‎และยังไม่ถึงเวลาเปลี่ยน
‎ผมไม่เคยบอกว่าผมคิดอย่างนั้น แค่นี้นะครับ
‎ผมยังจำได้ดีว่า ‎ผมขับรถข้ามสะพานบรุกลินไปแมนฮัตตัน
‎เพื่อไปสำนักงานใหญ่เอฟบีไอ
‎เพื่อรอข่าวจากสวิตเซอร์แลนด์
‎เหมือนความสงบก่อนเกิดพายุ
‎ความตื่นเต้นก่อนเกิดพายุมันกระจายอยู่ในอากาศ
‎เราฟ้องคนทั้งสิ้น 14 คน
‎เราไม่รู้เลยว่าจะจับได้กี่คนในวันนั้น
‎วันที่ 27 พฤษภาคมปี 2015
‎มันอย่างกับในหนังเลย
‎ฉันจำได้ว่าตื่นขึ้นมาแล้วเห็นสายที่ไม่ได้รับ
‎แล้วก็เห็นข้อความในมือถือ
‎แล้วก็เห็นข้อความในว็อตส์แอ็ปส์ ‎แล้วก็เห็นโซเชียลมีเดีย
‎ทันใดนั้นความเป็นจริงก็พุ่งมาใส่หน้าคุณ
‎ผมได้รับโทรศัพท์บอกว่ามีเอฟบีไอมา
‎มีคนถูกจับหลายคน ‎รวมถึงเจฟฟรีย์ เว็บบ์และสมาชิกคนอื่นๆ
‎ผมโทรหาภรรยาของเจฟฟรีย์ เว็บบ์
‎และผมจะไม่มีวันลืม ‎เธอบอกว่าคนที่จับเขาพูดกับเจฟฟรีย์ว่า
‎"คุณจะกอดลูกชายก็ได้ ‎เพราะคุณจะไม่ได้เจอเขาอีกนาน"
‎เอฟบีไอตามล่าฟีฟ่า
‎การจับกุมที่เกิดขึ้นอยู่ในขณะนี้ ‎มาจากข้อหาการทุจริต
‎ซึ่งเกี่ยวข้องกับองค์กรกำกับดูแลฟุตบอลของโลก
‎การปราบปรามการทุจริตกำลังดำเนินไป
‎เราเข้าใจว่าตำรวจสวิส ‎บุกเข้าไปในโรงแรมที่ฟีฟ่าใช้เข้าพัก
‎มีข้อมูลออกมาจากตรงนั้นนิดตรงนี้หน่อย
‎แล้วคุณก็ได้เห็นภาพที่สมาชิกเอ็กซ์โค
‎ถูกนำตัวออกมาจากเบาร์ออแลค ‎มีผ้าปูที่นอนคลุมหัว
‎มี 14 คนที่พัวพัน ‎กับการทุจริตกันเป็นระบบในวงกว้าง
‎คนสำคัญๆ ในวงการฟุตบอลระดับโลกถูกจับ
‎หนึ่งในคนที่ถูกจับ ‎คือประธานคอนคาแคฟ เจฟฟรีย์ เว็บบ์
‎คุณแทบไม่อยากเชื่อ ‎แต่แล้วชิ้นส่วนของจิ๊กซอว์ก็ลงล็อกกัน
‎มันน่าตื่นเต้นมากที่ได้ยินข่าว
‎ว่ามีหนึ่งคน แล้วก็สองคน ‎แล้วก็สาม แล้วก็สี่ถูกจับกุม
‎ผมแทบไม่อยากเชื่อว่าในที่สุดมันก็เกิดขึ้น
‎เซปป์ แบลตเตอร์ไม่ได้อยู่ในกลุ่มคนที่ถูกจับ
‎แต่บ่ายนี้จะนั่งเป็นประธานรับมือวิกฤตครั้งนี้
‎มันน่าตื่นเต้นมาก แต่ก็เพียงไม่นาน
‎เพราะผมต้องกลับบ้าน พยายามหลับสักตื่น
‎ก่อนร่วมงานแถลงข่าวในเช้าวันรุ่งขึ้น
‎กระทรวงยุติธรรมจัดถ่ายทอด ‎การแถลงข่าวที่นิวยอร์ก
‎เป็นวันที่น่าอัศจรรย์ในประวัติศาสตร์ฟีฟ่า ‎ในประวัติศาสตร์ฟุตบอล…
‎อเล็กซ์ ฉันต้องขอขัดจังหวะคุณ
‎ลอเรตต้า ลินช์เพิ่งก้าวเข้าไปที่แท่น
‎อรุณสวัสดิ์ค่ะทุกท่าน ขอบคุณที่มาที่นี่ในวันนี้
‎จำเลย 14 คนที่ถูกตั้งข้อหาในคำฟ้อง ‎ที่เราจะเปิดเผยวันนี้
‎มีเจ้าหน้าที่ระดับสูงของฟีฟ่ารวมอยู่ด้วย
‎เจ้าหน้าที่กำกับดูแลฟุตบอลสองรุ่น ‎ใช้ตำแหน่งที่พวกเขาได้รับความไว้วางใจ
‎ในการเรียกร้องสินบน ‎เพื่อตัดสินว่าใครจะเป็นผู้ได้ถ่ายทอดเกม
‎เกมจะจัดขึ้นที่ใด
‎และใครจะได้เป็นผู้บริหาร ‎องค์กรที่ดูแลการจัดแข่งฟุตบอลทั่วโลก
‎เมื่อเอฟบีไอและกระทรวงยุติธรรม ‎และกรมสรรพากรแจ้งผลการสืบสวน
‎ต่อสาธารณชนในปี 2015
‎รายการการทุจริตที่เกิดในทุกระดับยาวเหยียด
‎พวกเขาไม่ได้ระบุออกมาแค่อย่างเดียว ‎แต่เป็นร้อยๆ อย่าง
‎นี่คือมหกรรมการโกงระดับฟุตบอลโลก
‎และวันนี้เราจะควักใบแดงให้ฟีฟ่า
‎ครั้งแรกที่คุณอ่านคำฟ้อง มันเหมือนโดนคลื่นซัด
‎คุณโดนระดมต่อยจากทุกทิศทาง
‎คุณมีคนเหล่านี้ คนระดับอาวุโส ‎ถูกกล่าวหาเรื่องสินบนและทุจริต
‎จำเลยทุกคนใช้ระบบการเงิน ‎ของสหรัฐฯ ในทางที่ผิด…
‎ฉันคิดว่าสิ่งที่ทำให้คนมากมาย ‎ตกใจและประหลาดใจคือขนาดของการทุจริต
‎ฉันจัดให้อยู่ในระดับเดียวกับ ‎แลนซ์ อาร์มสตรองหรือออสการ์ พิสโตเรียส
‎หรือเรื่องอื้อฉาวการโด๊ปยานักกีฬารัสเซีย
‎พวกเขาควรเป็นผู้ที่รักษากฎ ‎ที่ทำให้ฟุตบอลสุจริตเที่ยงธรรม
‎และปกป้องบูรณภาพของฟุตบอล
‎แต่พวกเขากลับนำความเสื่อมเสีย ‎มาสู่ธุรกิจฟุตบอลทั่วโลก
‎เพื่อประโยชน์และเพื่อความร่ำรวยของตัวเอง
‎ฉันได้รับโทรศัพท์และคำถาม ‎จากเพื่อนๆ ในวงการข่าว
‎ทันใดนั้นกีฬาก็กลายเป็นข่าวในกระแส
‎ทางการสหรัฐฯ สงสัยว่าผู้ที่ถูกจับกุม ‎มีส่วนร่วมในการทุจริตนาน 24 ปีเพื่อ…
‎ท่าทีที่ลอเรตต้า ลินช์กับจิม โคมีย์พูดถึงฟีฟ่า
‎พวกเขาใช้ข้อหาซึ่งปกติจะใช้กับมาเฟีย
‎หรือแก๊งค้ายาชาวเม็กซิกัน
‎ฟุตบอลถูกจี้ชิงไป
‎การจี้ชิงนี้กำลังจะเผชิญกับ
‎การตอบโต้ในด้านคดีความอย่างรุนแรง
‎เพื่อเปลี่ยนพฤติกรรมนี้ให้ได้
‎การสืบสวนนี้ดำเนินมาอย่างยาวนาน ‎และยากลำบาก และมันยังไม่จบ
‎สหรัฐฯ ปฏิญาณว่านี่เป็นแค่จุดเริ่มต้น
‎ในการกำจัดการทุจริต
‎ในองค์กรไม่แสวงหาผลกำไร ‎ที่ดูแลกีฬาซึ่งเป็นที่นิยมที่สุดในโลก
‎โว้ว เดี๋ยวก่อนนะ
‎คุณไม่ได้แค่บอกว่าคนพวกนี้ทำอย่างนั้น
‎คุณอาจกำลังพูดเป็นนัยๆ ‎ว่าฟีฟ่าต้องรับผิดชอบเรื่องนี้
‎หากเป็นเช่นนั้นจริง
‎นี่อาจเป็นการขุดรากถอนโคนฟีฟ่าทิ้งไปเลย
‎ว้าว มันเหลือเชื่อมาก
‎มันน่าอาย มันแทบไม่น่าเชื่อ
‎ผลกระทบจากการจับกุมคนเหล่านี้ ‎ของภาพลักษณ์เหล่านี้ คือหายนะ
‎คือแบบ ฟีฟ่ากลายเป็นพิษ
‎ฟีฟ่ากลายเป็นองค์กรอาชญากรรม
‎ยูฟ่าตกใจและเศร้าใจในสิ่งที่พวกเขาทำมาก
‎เหตุการณ์เหล่านี้แสดงให้เห็นอีกครั้งว่า
‎การทุจริตฝังรากลึกในวัฒนธรรมของฟีฟ่า
‎ผมรู้สึกผิดหวัง
‎ผมเอียนและเบื่อหน่าย
‎พอก็คือพอ
‎เห็นได้ชัดว่าถ้าสิ่งเหล่านี้เป็นเรื่องจริง
‎แสดงว่าวิธีการที่ฟีฟ่าบริหารอยู่มีปัญหาใหญ่
‎ต้องมีคนรับผิดชอบเงินพวกนั้น ‎แล้วแบลตเตอร์กับวาลก์
‎ก็อยู่ในตำแหน่งมานาน โดยเฉพาะแบลตเตอร์
‎มันเหมือนจุดจบของโลก
‎นั่นคือความรู้สึกที่คุณมี องค์กรนี้จะล่มสลาย
‎คุณควบคุมอะไรไม่ได้อีกต่อไป
‎และระบบจะฉีกคุณเป็นชิ้นๆ
‎(จำเลยของเอฟบีไอ)
‎เซปป์ แบลตเตอร์ ‎ไม่ได้ถูกทางการสหรัฐฯ ตั้งข้อหา
‎ว่าทำการทุจริตใดๆ ด้วยตัวเอง
‎แต่เรากำลังพูดถึงกลุ่มคน
‎ที่เขาเคยนั่งร่วมโต๊ะ ‎ในฐานะผู้บริหารระดับสูงที่ฟีฟ่ามาหลายสิบปี
‎และเป็นพันธมิตรของเขาด้วย
‎คุณแบลตเตอร์ คุณจะลาออกไหมครับ
‎ในที่สุดบุคคลล่องหนของฟีฟ่าก็โผล่หน้ามา
‎เซปป์ แบลตเตอร์อาจกำลังอยู่ขอบเหว
‎แต่เห็นได้ชัดว่า ‎เขาวางแผนจะทำเป็นไม่รู้ไม่ชี้
‎พวกอเมริกันอยากรวบตัวผม
‎แต่พวกเขาก็รู้ตัวว่าผมไม่ใช่ตัวการ
‎ที่จัดการทุจริตในหมู่สมาชิกเอ็กซ์โค
‎สินบน เงินใต้โต๊ะ ‎ยื่นหมูยื่นแมว อะไรต่างๆ เหล่านี้
‎เพื่อให้ได้สัญญามา
‎เรื่องพวกนั้นไม่มีทางที่จะเกิดขึ้น
‎โดยที่ไม่มีผู้บริหารที่ฟีฟ่าเหล่านี้
‎หรือกฎและลำดับชั้นต่างๆ ที่ฟีฟ่า ‎เข้ามาเกี่ยวข้อง
‎นี่เป็นช่วงเวลาที่ไม่เคยคาดคิด
‎และยากลำบากสำหรับฟีฟ่า
‎ผมมั่นใจว่าอาจมีข่าวร้ายตามมาอีก
‎แต่มันจำเป็น
‎ที่จะต้องเริ่มต้นฟื้นความเชื่อมั่น
‎ในองค์กรของเราขึ้นมาใหม่
‎มีความตกอกตกใจมากมาย
‎และผู้คนก็อึ้งกับคำพูดที่นำมาใช้
‎คือเมื่อเราพูดถึงการทุจริตและการฉ้อโกง
‎และเอฟบีไอ และอัยการสูงสุด
‎ไม่มีทางเลยที่การเลือกตั้งนี้จะเกิดขึ้นได้
‎เซปป์ แบลตเตอร์จะรอดไหม ‎นั่นเป็นคำถามในใจของทุกคน
‎แต่เพราะมันคือฟีฟ่า ‎เพราะมันคือเซปป์ แบลตเตอร์
‎มันก็เลยไม่น่าแปลกใจ ‎แล้วก็เลยมีเรื่องฉาวนี้เพิ่มเข้ามาอีกเรื่อง
‎(สองวันนับแต่มีการจับกุม)
‎ผมต้องการคนที่เหมาะสม
‎- เป็นคุณแบลตเตอร์หรือเจ้าชายอาลีครับ ‎- เรื่องนั้นทุกคนรู้
‎คุณแบลตเตอร์ทำสิ่งดีๆ เพื่อแอฟริกา ‎เขาทำดีต่อแอฟริกามาตลอด
‎พวกเขาชอบแบลตเตอร์
‎เพราะแบลตเตอร์ทำให้บางประเทศได้เป็นที่รู้จัก
‎(การประชุมฟีฟ่าครั้งที่ 65 ปี 2015)
‎ก่อนหน้านี้ผมภูมิใจมาก ‎ที่ได้เป็นสมาชิกเอ็กซ์โคของฟีฟ่า
‎แต่ใครก็ภูมิใจในตอนนั้นไม่ลง
‎ตอนที่ผมได้ยินว่าข้อกล่าวหาการทุจริต
‎ที่มีต่อบางคนพิสูจน์แล้วว่าจริง ผมโกรธมาก
‎ผมพูดเสมอว่า "ถ้าเราคนใดคนหนึ่งทุจริต ‎ก็เท่ากับทุกคนก็ทุจริต"
‎ซึ่งนั่นก็เป็นสิ่งที่เกิดขึ้น
‎ผมถูกกล่าวโทษในเรื่องพายุลูกนี้
‎จะเอางั้นก็ได้ ได้ ผมจะรับผิดชอบเอง
‎ฉันคิดว่าเขามาถึงจุดที่
‎เขาเชื่อในความอยู่ยงคงกระพันของตัวเอง
‎ผมอยู่กับพวกคุณ และก็แค่…
‎ก็แค่ผมอยากอยู่กับพวกคุณ
‎ผมแค่อยากอยู่กับพวกคุณ
‎ผมอยากอยู่กับพวกคุณต่อไป
‎ผู้คนถูกจับ ถูกนำตัวออกจากโรงแรม
‎บางคนมีผ้าคลุมหัว ‎เหมือนอาชญากรทั่วไปด้วยซ้ำไป
‎ฝรั่งเศส บูธหนึ่ง
‎แต่แล้วสมาคมฟุตบอลทั่วโลก
‎กลับเดินหน้าเลือกเซปป์ แบลตเตอร์อีกครั้ง ‎เหมือนไม่มีอะไรเกิดขึ้น
‎คุณแบลตเตอร์ได้รับเลือกเป็นประธานฟีฟ่า ‎ในวาระปี 2015 ถึง 2019
‎ท่ามกลางสายตาที่จับจ้องที่ฟีฟ่า
‎ชายผู้ทรงอิทธิพลที่สุดในวงการฟุตบอล ‎เซปป์ แบลตเตอร์
‎ได้เป็นประธานสมัยที่ห้าขององค์กรนั้นแล้ว
‎เซปป์ แบลตเตอร์เป็นเจ้าพ่อวงการฟุตบอล
‎ได้รับเลือกเป็นประธานห้าสมัย
‎และครองตำแหน่งสูงสุดในฟีฟ่า ‎ตั้งแต่ปี 1998 จนถึงปี 2015
‎ในสายตาของเขา และฉันคิดว่า ‎ในสายตาของคนอื่นๆ อีกมากมายด้วย
‎ไม่มีใครแตะต้องเขาได้
‎แต่เขาคือคนที่เป็นหัวหน้าของช่วงเวลาที่ปั่นป่วน
‎และมืดมนที่สุด ‎ในประวัติศาสตร์ของฟีฟ่าอย่างไม่ต้องสงสัย
‎และถ้าคุณเป็นหัวหน้าขององค์กร
‎คุณก็ควรต้องถูกประณามไปด้วย
‎แต่นี่คือเซปป์ แบลตเตอร์ และนี่คือฟีฟ่า
‎กระทรวงยุติธรรมมีคำถามว่าตกลงฟีฟ่าคืออะไร
‎เพราะมันมีแกนหมุนนี่อยู่
‎"เราเป็นองค์กรอาชญากรรม หรือว่าเป็นเหยื่อ"
‎จากมุมมองของพวกเขา ‎ฟีฟ่าอาจจะเป็นองค์กรแบบมาเฟียจริงๆ
‎มาร์โก้ วิลลิเกอร์ หัวหน้าฝ่ายกฎหมาย
‎ซึ่งเป็นคนที่จ้างเราและดูแลแนะนำเรา
‎และเขาไม่ได้ ‎ไม่เกี่ยวข้องกับปัญหาเหล่านั้นเสียเลย
‎ฟีฟ่ามอบอำนาจเต็มแก่มาร์โก้
‎ให้เขาทำสิ่งที่เขาคิดว่า ‎จำเป็นต้องทำตามกฎของฟีฟ่า
‎และทำให้แน่ใจว่าฟีฟ่าต้องรอด
‎และสิ่งหนึ่งที่เราต้องทำคือให้ความรู้กับเจ้าหน้าที่
‎โดยเฉพาะทางการสหรัฐฯ ‎ว่าฟีฟ่าจริงๆ แล้วคืออะไร
‎กระทรวงยุติธรรมอยากให้เราทำให้ดู ‎ไม่ใช่แค่บอก ด้วยสองสิ่ง
‎หนึ่งคือให้ความร่วมมืออย่างเต็มที่และครอบคลุม
‎เอกสารและข้อมูลจำนวนมาก
‎แต่ก็มีคำถามที่กว้างกว่านั้น ‎เกี่ยวกับผู้บริหารของฟีฟ่า
‎ผู้บริหารที่เคยบริหารที่นั้นๆ มาก่อน
‎ควรจะยังบริหารต่อ ‎เมื่อคุณพยายามจะปฏิรูปมันไหม
‎(2 มิถุนายน 2015 ‎หกวันนับแต่มีการจับกุม)
‎มีอะไรไม่มากนัก ‎ที่แม้แต่เซปป์ แบลตเตอร์เองจะทำไม่รู้ไม่ชี้ได้
‎เขาต้องเจอกับการถูกกดดันจนแทบทนไม่ไหว
‎การเลือกตั้งจบลงแล้ว
‎แม้ว่าสมาชิกฟีฟ่าจะเลือกผมอีกครั้ง
‎ผลการเลือกครั้งนี้ ‎ไม่ได้รับการสนับสนุนจากโลกฟุตบอล
‎ผมจึงตัดสินใจมอบอำนาจผมกลับคืนไป
‎ให้ขึ้นอยู่กับการประชุมเลือกตั้งวิสามัญ
‎ขอบคุณที่รับฟังครับ
‎ข่าวด่วน เซปป์ แบลตเตอร์ ‎ประธานฟีฟ่าได้ขอลาออก
‎จากตำแหน่งแล้ว แม้จะได้รับเลือกตั้ง ‎กลับมาอีกครั้งเมื่อไม่นานนี้
‎อมันดา เหตุการณ์พลิกผันจนอึ้งกันไปเลย ‎จากชายผู้ซึ่งดูจะมองว่าตัวเอง
‎อยู่เหนือความขัดแย้งใดๆ เมื่อสัปดาห์ก่อนนี่เอง
‎เซปป์ แบลตเตอร์เปลี่ยนใจเร็วมาก
‎ซึ่งฉันไม่คิดว่าจะมีใครคาดคิดไว้
‎ผมรู้สึกว่า
‎ว่านี่เป็นคำพิพากษาจากพระเจ้า
‎เพราะเขาทำหลายอย่าง ‎เพื่อทำลายผม ทำลายชื่อเสียงของผม
‎ผมเลยคิดว่าพระเจ้าทรงรับฟังคำอธิษฐานของผม
‎อันนี้สำหรับเกาหลีเหนือ 2026
‎โอเค แต่เขาต้องชดใช้ในปี 2015
‎รปภ.ของผมอยู่ไหน รีบมา
‎เอ้านี่ เซปป์
‎โอเคเซปป์ ให้แล้วนะตามที่คุยกันไว้ ขอบคุณ
‎แบลตเตอร์อาจจะไป แต่จะไม่ไปอย่างเงียบๆ
‎เขาอยากเดินออกทางประตูหน้า ‎ด้วยเงื่อนไขและเวลาที่เขากำหนด
‎ไม่ใช่ถูกโยนออกทางประตูหลัง
‎หรือถูกนำตัวออกไปโดยมีผ้าปูที่นอนคลุมหัว
‎เขาบอกว่าจะออกจากตำแหน่ง ‎แต่จะอยู่ในตำแหน่งต่อไปก่อน
‎เพื่อดูแลการเลือกตั้งผู้ที่จะมาสืบทอดตำแหน่งเขา
‎มีหลายคนล้มเหลวมาแล้วในการโค่นแบลตเตอร์
‎คำถามก็คือ ยังเหลือใครอีก ‎หลังเจอข้อกล่าวหาทุจริตเหล่านั้นเข้าไป
‎ใครจะเป็นผู้สมัคร ‎ตำแหน่งประธานที่พอจะเข้าเค้า
‎สิ่งที่เกิดขึ้นในตอนนั้นแน่นอนว่าคือ
‎มิเชล พลาตินี่คือผู้สมัคร ‎จากฝั่งยูฟ่าและฟุตบอลยุโรป
‎ให้เป็นประธานคนใหม่ของฟีฟ่า ‎เพราะคุณแบลตเตอร์ตัดสินใจถอนตัว
‎ตอนนั้นเราทุกคนจึงสนับสนุนมิเชล พลาตินี่
‎และทุกคนก็…
‎หวังว่าเขาจะนำแนวทางใหม่ๆ ‎ที่ฟีฟ่าต้องการมาให้
‎มันสำคัญมากที่คนที่จะมาแทนที่
‎ต้องเป็นที่เคารพนับถือของคนทุกหมู่เหล่าใช่ไหม
‎เป็นคนที่ไม่ได้ถูกมองว่าเป็นคนที่ ‎ตกทอดมาจากระบอบปกครองระบอบก่อน
‎อันนี้สำคัญมากเพราะคุณคงไม่มีโอกาสจะแก้ตัวอีก
‎สำหรับพลาตินี่ ‎ผมคิดว่าตอนที่เขาเห็นแบลตเตอร์คว่ำ
‎ที่เหลือก็ดูจะเป็นแค่พิธีการ ‎และเขาจะได้เป็นประธานฟีฟ่าแน่
‎แต่… มันจะมีคำว่า "แต่" เสมอ
‎นั่นคือตอนที่มีข่าวรั่วเรื่องการจ่ายเงินที่ไม่สุจริต
‎ตามที่รู้กันต่อมา
‎ระหว่างแบลตเตอร์กับมิเชล พลาตินี่หลุดออกมา
‎จากนั้น…
‎จากนั้นก็มีอย่างอื่น…
‎ทนายชาวสวิส…
‎คนสวิส พวกเขาได้รับข้อมูล
‎ถึงสิ่งที่เกิดขึ้นในปี 2011 ว่าผมจ่าย
‎สองล้านอะไรนี่แหละ ให้มิเชล พลาตินี่
‎ในปี 2011 มีความคับข้องใจ ‎ที่แบลตเตอร์ยังอยู่ต่อ
‎เห็นได้ชัดว่าพลาตินี่ต่อแถว ‎รอจะขึ้นต่อจากยูฟ่าไปที่ฟีฟ่า
‎และใครๆ ก็คิดว่าเขาอาจจะทำในปี 2011
‎และอาจท้าชิงกับเซปป์ แบลตเตอร์
‎แต่เพื่อให้เขาได้เงินสองล้านฟรังก์สวิส
‎จากฟีฟ่าของแบลตเตอร์ก่อนการเลือกตั้ง
‎พลาตินี่ส่งใบแจ้งหนี้ไป ‎เป็นใบแจ้งหนี้ที่เป็นลายลักษณ์อักษร
‎จากนั้นเงินก็จ่ายผ่านบัญชีของฟีฟ่า
‎แค่ไม่นานก่อนแบลตเตอร์ ‎จะกลับมาอยู่ในตำแหน่งอีก
‎มันดูไม่ดีเอามากๆ
‎ผมตกใจมาก
‎จากนั้นพวกเขาก็ดำเนินคดีกับผมทันที
‎แต่ไม่มีใครเพิ่มเติมไว้ ตามที่ปกติมักจะใส่กัน
‎ว่าผมเป็นผู้บริสุทธิ์ ‎จนกว่าจะถูกตัดสินว่ามีความผิด
‎ไม่เคยมีใครพูดถึงอันนี้เลย
‎ถ้าเป็นใครที่ขโมยจักรยาน ‎พวกเขาจะพูดแบบนั้น แต่กับผมไม่มีเลย
‎ประธานฟีฟ่าเซปป์ แบลตเตอร์
‎และผู้ที่น่าจะได้เป็นผู้สืบทอด ‎ต่อจากเขา มิเชล พลาตินี่
‎ถูกพักงานชั่วคราวเป็นเวลา 90 วัน
‎โดยคณะกรรมการจริยธรรม ‎ขององค์กรฟุตบอลระดับโลกนี้
‎เช้านี้ คณะกรรมการจริยธรรมที่แบลตเตอร์ตั้งขึ้น
‎กล่าวว่าพวกเขาสั่งพักงานเขา
‎และผู้ที่น่าจะได้เป็นผู้สืบทอดตำแหน่งเขา ‎มิเชล พลาตินี่
‎และเราก็ได้ทราบว่าการจ่ายเงินนี้
‎เป็นเงินที่แบลตเตอร์สัญญาไว้กับพลาตินี่
‎ตั้งแต่ตอนที่เขาทำงานให้ฟีฟ่าในปี 2002
‎แต่ยังไม่ได้จ่ายให้เขาเสียที
‎ในที่สุดเขาก็ให้เงินสองล้านฟรังก์สวิส
‎เป็นการจ่ายเงินคงค้างให้เขา ‎เก้าปีหลังจากที่เขาทำงานเสร็จ
‎ข่าวนี้เกิดขึ้นหลังการจับกุมในซูริก
‎ในสภาวะที่ผู้คนถูกตั้งข้อหาอาชญากรรม
‎และบางคนก็ยอมรับผิด ‎ในข้อหาสินบนและเงินใต้โต๊ะ
‎อันที่จริงมันไม่เหมือนกัน
‎แต่ผมคิดว่าส่วนหนึ่ง ‎ที่พวกเขาถูกตั้งข้อหาตามกฎฟีฟ่า
‎ก็คือเรื่องผลประโยชน์ทับซ้อน
‎มันขัดกับหน้าที่ที่เราต้องมีความภักดี
‎ต่อองค์กรที่เราทำงานให้
‎แต่นี่กลับเป็นช่วงเวลาที่มีการจ่ายเงิน ‎ซึ่งระบุอยู่ในเอกสารที่เป็นทางการ
‎โดยเซปป์ แบลตเตอร์
‎มันเหมือนการตอกตะปูปิดฝาโลงใส่เขาจริงๆ
‎เซปป์ แบลตเตอร์ ‎และหัวหน้าฟุตบอลยุโรปมิเชล พลาตินี่
‎ทั้งคู่ถูกสั่งห้ามยุ่งเกี่ยวกับฟุตบอลเป็นเวลาแปดปี
‎โดยคณะกรรมการจริยธรรม ‎ขององค์กรกำกับดูแลฟุตบอลของโลก
‎เขาบอกว่าเขาเสียใจ ‎แต่หลักๆ คือเสียใจต่อตัวเอง
‎ตอนนี้ผมถูกพักงานแปดปี
‎ถูกพักงานแปดปี แต่ผมจะสู้
‎ผมจะสู้เพื่อตัวเอง และผมจะสู้เพื่อฟีฟ่า
‎ถูกพักงานแปดปีเพื่ออะไร
‎การตัดสินครั้งนี้หมายความว่าเวลา 17 ปี ‎ที่แบลตเตอร์กุมบังเหียนวงการฟุตบอลโลก
‎จะจบลงด้วยความอัปยศ
‎นั่นคือเหตุที่ทำให้แบลตเตอร์ล่มสลาย ‎ไม่ใช่จากเหตุอื่นใดที่เกิดขึ้น ไม่ใช่การจับกุม
‎หรือการฟ้องของสหรัฐฯ
‎และนั่นคือสิ่งที่ทำให้เซปป์ แบลตเตอร์ถูกแบน
‎เซปป์สร้างศูนย์บัญชาการใหม่ของฟีฟ่า ‎ให้เป็นบ้านของเขา
‎ไม่มีใครเชื่อว่าเซปป์ ‎จะย้ายออกจากบ้านฟีฟ่าหลังนี้
‎และการจากไปของเขาเป็นหายนะสำหรับบางคน
‎ในที่สุดคุณพลาตินี่ก็ถูกพักงาน
‎คณะกรรมการบริหารของยูฟ่าประชุมกัน
‎และพวกเขาตัดสินใจเป็นเอกฉันท์ ‎ที่จะขอให้ผมเข้ามาบริหาร
‎งานค้างซึ่งจะเกิดขึ้นเมื่อมิเชล พลาตินี่ถูกพักงาน
‎ตอนนั้นเราทุกคนเชื่อว่าเขาจะกลับมา
‎แล้วเขาก็จะเป็นผู้สมัคร เท่านั้นละครับ
‎สำหรับพลาตินี่ ‎อินฟานติโน่เป็นเหมือนข้าราชการฟุตบอล
‎เขาไม่เห็นความทะเยอทะยานของอินฟานติโน่
‎เขาไม่เข้าใจมัน หรือไม่ได้คาดคิดถึงมัน
‎อินฟานติโน่ตัดสินใจว่า ‎เขาไม่อยากเป็นเลขาธิการไปตลอดชีวิต
‎และเขามีตัวอย่างให้เห็นอยู่แล้ว ก็คือแบลตเตอร์
‎พวกเขามาจากหมู่บ้านสวิสที่ห่างกันสิบกิโลเมตร
‎ตอนที่อินฟานติโน่มาหาพลาตินี่เพื่อบอกเขาว่า
‎"ระหว่างที่คุณถูกพักงาน ‎ผมจะเป็นผู้สมัครลงชิงตำแหน่งประธาน
‎และถ้าคุณกลับมา ผมจะคืนงานให้คุณ"
‎พลาตินี่ก็ซื่อพอที่จะเชื่อ
‎ไม่มีการสืบสวนอาชญากรรม
‎คุณรับประกันได้ไหมว่า ‎ฟุตบอลโลกจะไปแข่งกันที่รัสเซียและกาตาร์
‎คือใช่ ตอนนี้ผม…
‎ถ้าคุณถามคำถามนี้กับผมวันนี้… ‎อีกยี่สิบนาทีจะสองทุ่ม
‎ใช่ ฟุตบอลโลกจะไปแข่งกันที่รัสเซียกับกาตาร์
‎ถ้าเป็นแค่คลื่นเดียวที่ซัดมาก็ไม่เป็นไรหรอก
‎แต่สำหรับผม มันเป็นสัปดาห์แล้วสัปดาห์เล่า ‎เดือนแล้วเดือนเล่าที่มีอะไรเข้ามาไม่เลิก
‎เฌโรม วาลก์ เลขาธิการฟีฟ่า
‎ถูกสั่งพักงาน
‎องค์กรที่กำกับดูแลฟุตบอลของโลกระบุว่า
‎มีการแจ้งว่าเลขาธิการผู้นี้
‎มีส่วนเกี่ยวข้องกับข้อกล่าวหาอยู่ด้วย
‎ชายวัย 54 ปีถูกสั่งให้หยุดงาน
‎และไม่ต้องปฏิบัติหน้าที่ ‎จนกว่าจะมีประกาศเปลี่ยนแปลง
‎ผมไม่รู้สึกว่าเราทำอะไรผิด
‎แต่เราอยู่ในโลกที่ทุกอย่างต้องสมบูรณ์แบบ
‎และเราไม่ได้สมบูรณ์แบบ
‎ผมไม่เคยรับเงินเลย
‎ผมไม่เคยขอเงินด้วย
‎ผมไม่เคยขอให้ฟีฟ่าให้อะไรผมให้มากขึ้น
‎พวกเขาให้มาเอง
‎ถ้าคุณอยากบริหารฟีฟ่าด้วยจริยธรรม
‎ก็ขอให้โชคดีนะ ผมไม่แน่ใจว่าคุณทำได้
‎คือมันไม่ใช่โลกแห่งความจริง
‎สหพันธ์ฟุตบอลรัสเซีย ‎ก็กล่าวว่าจะสนับสนุนอินฟานติโน่
‎ซึ่งปัจจุบันเป็นเลขาธิการยูฟ่า
‎น่าจะไปทำสิ่งที่ต้องทำดีกว่าไหม
‎ผมยังพอมีเวลา ‎แต่ผมก็ทำมาเยอะแล้วไม่ใช่เหรอ
‎ดีมาก
‎- เป็นไงบ้าง ‎- ขอบคุณ
‎ดีมาก ดีมากๆ เอานะ ขอบคุณมาก
‎คะแนนโหวตของจีอันนี่คือ 115 คะแนน
‎ยินดีด้วยครับคุณจีอันนี่ อินฟานติโน่
‎เขาเข้าใจ พลาตินี่น่ะ ‎หลังจากอินฟานติโน่ได้รับเลือกเป็นประธาน
‎ว่าอินฟานติโน่คือศัตรู
‎และไม่ได้เป็นพันธมิตรมานานแล้ว
‎เขาอยู่ถูกที่ ถูกเวลา กับเพื่อนที่ใช่
‎ผมยอมรับการเลือกตั้งครั้งนี้ครับท่านประธาน
‎ครับ ขอบคุณ
‎ดังนั้นเมื่ออินฟานติโน่ชนะการเลือกตั้ง
‎ชะตากรรม พรหมลิขิต
‎ทุกอย่างเกิดขึ้นเพราะมีเหตุผล
‎อัลก็อดรฺ อย่างที่คนอาหรับพูดกัน
‎อย่างแรกๆ เลยที่เขาทำคือแสดงท่าทีและพูดว่า…
‎เงินของฟีฟ่าคือเงินของพวกคุณ ‎ไม่ใช่เงินของประธานฟีฟ่า
‎และจากที่เขาพูดมาทำให้เราเข้าใจได้ว่า ‎ระบบต่างตอบแทนและสภาพการณ์ที่เป็นอยู่
‎ที่ให้เงินกับพวกเขาจะยังคงอยู่ต่อไป
‎คุณตีความแบบนั้น ‎เพราะคุณมีความระบบความคิดที่ผิด
‎เกี่ยวกับผมหรือฟีฟ่าในตอนนั้น เมื่อผมพูดว่า…
‎แต่ฟีฟ่าเพิ่งเจอเรื่องอื้อฉาวใหญ่โตนั่นมา
‎ใช่เลย
‎ดังนั้นระบบความคิดจึงเป็นไปตามสิ่งที่เกิดขึ้น
‎คุณพูดถูก คุณพูดถูกที่สุด
‎และเงินของฟีฟ่าต้องนำไปใช้ ‎เพื่อการพัฒนาฟุตบอล
‎ไม่ใช่เพื่อสิ่งอื่นใดทั้งสิ้น
‎ผมหมายความว่าเงินคือเงินของฟุตบอล ‎ของการพัฒนาฟุตบอล
‎ของพวกคุณทุกคน ‎ที่ต้องพัฒนาฟุตบอลในประเทศของคุณ
‎ไม่ใช่เงินของคนแค่ไม่กี่คน
‎อย่าเอาเงินนั่นไปใช้ในทางที่ผิด
‎จงใช้ในที่ที่ต้องใช้
‎(ในปี 2021 จากการสืบสวน ‎ได้มีการตั้งข้อหาคนกว่า 50 คน)
‎(กระทรวงยุติธรรมสหรัฐฯ ประกาศว่า)
‎(ฟีฟ่าเป็น "เหยื่อ" ‎ของการทุจริตในวงการฟุตบอล)
‎(และจะได้รับเงินค่าชดเชย 201 ล้านดอลลาร์)
‎(เซปป์ แบลตเตอร์และมิเชล พลาตินี่ ‎ไม่เคยถูกกล่าวหา)
‎(จากกระทรวงยุติธรรมสหรัฐฯ)
‎(ชัค เบลเซอร์เสียชีวิตในปี 2017 ‎ก่อนที่เขาจะถูกตัดสินจำคุก)
‎(แจ็ค วอร์เนอร์และริคาร์โด เตย์เซร่า ‎ยังอยู่ในประเทศบ้านเกิด)
‎(และเป็นที่ต้องการตัว ‎ของผู้รักษากฎหมายสหรัฐฯ)
‎(จากสมาชิกเอ็กซ์โคฟีฟ่า 22 คนที่โหวตเลือก ‎เจ้าภาพฟุตบอลโลกปี 2018 และ 2022)
‎(เหลือเพียงแค่คนเดียว ‎ที่ยังอยู่ในฟีฟ่าในปี 2022)
‎(กรกฎาคมปี 2022 ‎เซปป์ แบลตเตอร์และมิเชล พลาตินี่)
‎(ได้รับการพิพากษาว่าบริสุทธิ์โดยศาลสวิส)
‎(เกี่ยวกับ "การจ่ายเงินที่ไม่สุจริต" ‎จำนวนสองล้านฟรังก์สวิส)
‎(มิถุนายนปี 2022 เฌโรม วาลก์ ‎ถูกตัดสินว่ามีความผิดในข้อหารับสินบน)
‎(โดยศาลสวิส เขาอยู่ระหว่างการยื่นอุทธรณ์)
‎(เซปป์ แบลตเตอร์ถูกสั่งห้ามยุ่งเกี่ยวกับฟีฟ่า)
‎(และกิจกรรมใดๆ เกี่ยวกับฟุตบอล ‎จนกว่าจะถึงปี 2028)
‎แคนาดา เม็กซิโก และสหรัฐอเมริกา ‎ได้รับเลือกจากที่ประชุมฟีฟ่า
‎ให้เป็นเจ้าภาพฟุตบอลโลกปี 2026 ขอบคุณ
‎เท่าที่เรารู้
‎การทุจริตกันในระดับสถาบันของฟีฟ่า
‎ถูกปัดเป่าทิ้งไปแล้ว
‎คนอยากรู้ว่าคุณมามอสโกทำไม
‎ผมได้รับคำเชิญจากคุณปูติน ‎"คุณมาที่ฟุตบอลโลกสิ"
‎แต่ผมคิดว่าสิ่งที่เรามีอยู่ตอนนี้
‎ในแง่ของความกังวลเรื่องฟีฟ่า ‎และทิศทางของฟีฟ่า
‎ที่จริงมันอยู่ในระดับที่สูงกว่านั้น
‎มันเกี่ยวกับตำแหน่งแห่งที่ของฟุตบอล ‎ในโลกที่ยากลำบากและแตกแยก
‎(เมืองโดฮา กาตาร์ ‎มีนาคม 2022)
‎มันฝังอยู่ในดีเอ็นเอของเรา
‎เป็นอะไรที่เราหลงใหลในกมลสันดาน
‎ฟุตบอลถึงได้เป็นตัวประสาน
‎เราเป็นส่วนหนึ่งของโลก ‎เราเป็นส่วนหนึ่งของโลก
‎เราอยากให้โลกเห็นว่าเราเป็นใคร
‎และเราขึ้นชื่อเรื่องการต้อนรับขับสู้ ‎วิธีที่เราดูแลแขกที่มาเยือน
‎ไม่ใช่แค่เรื่องศักดิ์ศรี ‎มันเป็นพื้นฐานของวัฒนธรรมของเรา
‎ที่จะปฏิบัติต่อแขกของเราอย่างมีน้ำใจ
‎ทำให้แขกรู้สึกยินดีและรู้สึกปลอดภัย
‎ในปี 2010 เจ้าภาพฟุตบอลโลกถูกฟีฟ่าเลือก
‎ด้วยวิธีที่ไม่อาจยอมรับได้ ‎และเกิดผลตามมาที่ไม่อาจยอมรับได้
‎สิทธิมนุษยชน ความเท่าเทียม ประชาธิปไตย
‎ความสนใจหลักในตัวฟุตบอล ‎ไม่ได้อยู่ที่ผู้เล่นเปิดเกมสิบเอ็ดคน
‎จนกระทั่งหลายปีต่อมา
‎แรงงานต่างชาติที่บาดเจ็บ
‎หรือครอบครัวของคนที่เสียชีวิต
‎ในการสร้างสถานที่จัดฟุตบอลโลก ‎ต้องได้รับการดูแล
‎ไม่มีที่ยืนให้แก่นายจ้าง
‎ที่ไม่รับรองอิสรภาพ ‎และความปลอดภัยให้แก่คนงานฟุตบอลโลก
‎ไม่มีที่ยืนให้แก่ผู้นำ ‎ที่ไม่สามารถจัดการแข่งขันของผู้หญิงได้
‎ไม่มีที่ยืนให้แก่เจ้าภาพ ‎ที่ไม่สามารถรับรองเป็นกฎหมาย
‎ในความปลอดภัยและความเคารพ ‎กลุ่มคนที่มีความหลากหลายทางเพศ
‎ที่เข้ามาในโรงมหรสพแห่งความฝันนี้
‎ความจริงก็คือฟุตบอลโลกจะจัดขึ้นที่กาตาร์
‎พวกเขารอดจากข้อกล่าวหาทั้งหมดที่มีต่อพวกเขา
‎จะดีงามหรือไม่ยังคงต้องรอดูกัน
‎แต่พวกเขาได้เป็นเจ้าภาพ ‎เพราะพวกเขารวยมาก
‎นั่นคือเหตุผล
‎เงินคือเหตุผลที่พวกเขาได้จัดงาน
‎และเปเล่
‎คนจะยังรักฟุตบอลและสนุกกับฟุตบอล
‎นั่นแหละประเด็น
‎มันต้านไม่อยู่
‎มันดึงดูด มันมีเสน่ห์
‎มันวิเศษ
‎เป็นหน้าที่ของคนที่บริหารมัน…
‎ที่ต้องทำให้แน่ใจว่าพวกเขาได้ควบคุมทิศทาง
‎เพื่อให้มันคงคุณค่าดีๆ
‎ที่คู่ควรกับความหลงใหลทั้งหมดที่กล่าวมานั่น
‎เพราะเห็นได้ชัดว่าฟุตบอลไม่อาจ ‎ถูกนำไปใช้ในทางที่ผิด ไปใช้หาประโยชน์
‎และความหลงใหลของคนที่รักในกีฬานี้
‎อาจถูกนำไปใช้ประโยชน์ ‎เพื่อจุดประสงค์ที่เลวร้ายได้
‎ผู้นำเผด็จการใช้กีฬาเพื่อการโฆษณาชวนเชื่อ
‎ซึ่งก็เพิ่งเกิดขึ้นให้เห็น ‎ไม่นานนี้เองในปี 2018 ที่รัสเซีย
‎โลกจะได้เห็นรัสเซียที่ต้อนรับขับสู้
‎รัสเซียที่อบอุ่น
‎รัศเซียที่เปิดกว้างต่อโลก
‎เราไม่ต้องมองกลับไปที่ ‎อาร์เจนตินาในปี 1978 หรือเบอร์ลินในปี 1936
‎มันกำลังเกิดขึ้นอยู่ตอนนี้แล้ว ‎และเราต้องตื่นตัวเข้าไว้
‎กีฬาใหญ่ยิ่งต้องซื่อสัตย์อย่างยิ่ง
‎ต่ออำนาจที่มันมีต่อผู้คน
‎ทุกคน
‎และมันเป็นตัวแทนของพลังที่ดีในโลก ‎อย่างที่มันต้องการจะเป็นหรือไม่
‎หรือเป็นแค่อำนาจ
‎ที่ซื้อได้
‎และรับใช้พวกเผด็จการ
‎รับใช้ประเทศที่มีอำนาจ ‎และร่ำรวยทั้งหลายในโลก
‎เมื่อผมต้องออกมา
‎ผมไม่อยากออก แต่ผมต้องออก
‎เพราะต้องมีจุดจบอยู่ตรงไหนสักที่เสมอ
‎เมื่อผมมองย้อนกลับไป
‎ความรู้สึกของผมคือความรู้สึกขอบคุณ
‎ฟุตบอลนานาชาติมีสองพันล้านคน
‎ซึ่งติดใจในเกมนี้
‎พวกเขาชอบเล่นกันตามท้องถนน
‎ชอบเล่นไปทุกที่ ‎เพราะพวกเขาเชื่อในความดีของกีฬานี้
‎และผมก็มีความสุข ที่ได้มีส่วนร่วม
‎ในบางช่วงเวลาในประวัติศาสตร์วงการฟุตบอล
‎นั่นทำให้ผมภูมิใจมาก
‎เราต่างก็โตมากับฟุตบอลโลกและฟีฟ่า
‎แต่ถ้าคุณไม่ได้เป็นคนวงใน
‎คุณจะไม่มีทางรู้เรื่องความสกปรก
‎เกี่ยวกับมาเฟียประเภทนี้เลย
‎คนที่เอาเงินที่เยอะจนน่าเกลียด ‎มาแบ่งปันกันเองในหมู่พวกเขา
‎สร้างอำนาจมหาศาลในทางไม่ถูกไม่ควร
‎ถ้าจะถามว่าฟีฟ่าจะปลอดจากการทุจริตได้ไหม
‎ก็ต้องถามว่าโลกนี้จะปลอดจากการทุจริตได้ไหม
‎ผมขอบอกว่าไม่ได้
‎ตามโครงสร้างที่มันเป็นอยู่ตอนนี้ ไม่ ไม่มีทาง
‎คุณเป็นประธานฟีฟ่า
‎คุณไม่ใช่ประมุขของรัฐ
‎ใครเลือกคุณมา คณะกรรมการบริหารเหรอ
‎หลังจากตกลงกันลับๆ หรือผูกพันธมิตรกัน ‎หรือแอบออมชอมกันงั้นเหรอ
‎อำนาจของคุณ ใครเป็นคนให้เหรอ
‎พวกผู้เล่นต่างหาก
‎"ความอยุติธรรมในที่หนึ่ง ‎คือภัยคุกคามความยุติธรรมในทุกที่"
‎ผลกระทบเกิดขึ้นไปทั่วทุกมุมโลก
‎ผลกระทบไปถึงเด็กผู้ชายและเด็กผู้หญิงทุกคน
‎ผู้ซึ่งฝัน อย่างที่ผมเคยฝัน
‎ในฐานะเด็กน้อยที่วิ่ง ‎อยู่ในสนามฝุ่นคลุ้งที่นอกบ้าน
‎คุณอยู่ที่ฟีฟ่ามากว่า 40 ปี
‎เป็นประธานตั้งแต่ปี 1998
‎แต่มีสมาชิกเอ็กซ์โคมากมาย
‎มีคนมากมายที่คุณรู้จักถูกจับ
‎แล้วก็โดนตั้งข้อหา บางคนก็ติดคุกไปแล้ว
‎แต่คุณเป็นคนคุม คุณเป็นประธาน
‎คุณรู้สึกว่าต้องรับผิดชอบไหม ‎เพราะมันเกิดขึ้นตอนที่คุณอยู่ตำแหน่งสูงสุด
‎ผม… ผมมีความรับผิดชอบต่อฟีฟ่า
‎และสมาชิกทุกคนที่ทำงานในฟีฟ่า
‎ผมต้องรับผิดชอบ
‎แต่สมาชิกของคณะกรรมการ
‎ที่มาจากประเทศอื่น จากวัฒนธรรมอื่น
‎ผมรับผิดชอบไม่ได้
‎ผมเสียใจเรื่องฟีฟ่า ‎แต่ใจผมไม่อาจรับผิดชอบได้
‎จิตสำนึกของผมชัดเจน
‎ผม…
‎ผมยังหลับสนิทดี แม้แต่ตอนนี้ผมก็หลับสนิทดี
‎เพราะผมไม่อาจรับผิดชอบต่อสิ่งนั้น
‎ผมเสียใจที่เกิดเรื่องแบบนี้ ‎แต่ผมไม่ใช่คนที่ต้องรับผิดชอบ
‎(องค์กรสิทธิมนุษยชนเชื่อว่า)
‎(แรงงานต่างชาติหลายพันคนเสียชีวิต)
‎(จากการเตรียมการ ‎เพื่อเป็นเจ้าภาพฟุตบอลโลกของกาตาร์)
‎(คณะกรรมการจัดกาตาร์ 2022 ‎ไม่เห็นด้วยกับตัวเลขเหล่านี้)
‎(และกล่าวว่ามีการเสียชีวิต ‎จากการทำงานที่ไซต์งานฟุตบอลโลกสามราย)
‎(กับอีก 37 รายที่ไม่ได้เกิดจากการทำงาน)
‎คำบรรยายโดย วราภรณ์ วราสภานนท์